L 212/2
MT
Il-Ġurnal Uffiċjali tal-Unjoni Ewropea
29.8.2023
(5)
L-Arġentina hija elenkata fl-Anness XIV bħala pajjiż terz li minnu hu awtorizzat id-dħul fl-Unjoni ta’ konsenji ta’ laħam frisk u prodotti tal-laħam tal-pollam u tal-għasafar tal-kaċċa b’data tal-għeluq tat-28 ta’ Frar 2023 minħabba tifqigħa tal-HPAI.
L-Arġentina hija elenkata wkoll fl-Anness XV bħala pajjiż terz li minnu hu awtorizzat id-dħul fl-Unjoni ta’ konsenji ta’ prodotti tal-laħam tal-pollam u tal-għasafar tal-kaċċa, soġġetti għat-trattament D talmitigazzjoni tar-riskju, f’konformità mal-Anness XXVI tar-Regolament Delegat (UE) 2020/692.
(6)
Barra minn hekk, fl-10 ta’ Awwissu 2023, l-Arġentina ssottomettiet informazzjoni aġġornata lill-Kummissjoni dwar is-sitwazzjoni epidemjoloġika fit-territorju tagħha b’rabta mat-tifqigħat tal-HPAI ikkonfermati fl-azjendi tal-pollam bejn it-28 ta’ Frar 2023 u l-14 ta’ Ġunju 2023, u dwar il-miżuri li ħadet biex tipprevjeni aktar tixrid ta’ dik il-marda.
B’mod partikolari, wara dawk it-tifqigħat tal-HPAI, l-Arġentina implimentat il-miżuri stabbiliti fl-Artikolu 38(2) tarRegolament Delegat (UE) 2020/692, jiġifieri, politika tal-qerda biex tikkontrolla u tillimita t-tixrid ta’ dik il-marda, tindif u diżinfezzjoni adegwati wara l-implimentazzjoni tal-politika tal-qerda fl-azjendi tal-pollam affettwati, u programm tas-sorveljanza rilevanti li juri n-nuqqas ta’ infezzjoni fil-popolazzjonijiet f’riskju.
(7)
Il-Kummissjoni evalwat l-informazzjoni sottomessa mill-Arġentina u kkonkludiet li dawk it-tifqigħat tal-HPAI ġew ikklerjati u li ma għadx hemm riskju assoċjat mad-dħul fl-Unjoni tal-konsenji tal-laħam frisk u tal-prodotti tallaħam tal-pollam mill-Arġentina, li minnhom kien ġie pprojbit id-dħul fl-Unjoni ta’ dawk il-prodotti.
(8)
Ir-Renju Unit innotifika lill-Kummissjoni dwar tliet tifqigħat tal-influwenza avjarja b’patoġeniċità għolja (HPAI) filpollam fl-Iskozja, fiż-żoni amministrattivi ta’ Aberdeenshire (2), u Dumfries u Galloway (1), li ġew ikkonfermati fl-14 ta’ Awwissu 2023 b’analiżi tal-laboratorju (RT-PCR).
(9)
Wara dawk it-tifqigħat riċenti tal-HPAI, l-awtoritajiet veterinarji tar-Renju Unit stabbilew żoni ristretti ta’ mill-anqas 10 km madwar l-azjendi affettwati u implimentaw politika tal-qerda biex jikkontrollaw il-preżenza tal-HPAI u jillimitaw it-tixrid ta’ dik il-marda.
(10)
Ir-Renju Unit issottometta informazzjoni lill-Kummissjoni dwar is-sitwazzjoni epidemjoloġika fit-territorju tiegħu u l-miżuri li ħa biex jipprevjeni aktar tixrid tal-HPAI.
(11)
Dik l-informazzjoni ġiet evalwata mill-Kummissjoni.
Il-Kummissjoni jidhrilha li, fid-dawl tas-sitwazzjoni tas-saħħa tal-annimali fiż-żoni bir-restrizzjonijiet stabbiliti mill-awtoritajiet veterinarji tar-Renju Unit, id-dħul fl-Unjoni ta’ konsenji tal-pollam, tal-prodotti ġerminali tal-pollam, u ta’ laħam frisk tal-pollam u tal-għasafar tal-kaċċa minn dawk iż-żoni jenħtieġ li jiġi sospiż, biex jiġi protett l-istatus tas-saħħa tal-annimali tal-Unjoni.
(12)
L-Istati Uniti pprovdew informazzjoni aġġornata dwar is-sitwazzjonijiet epidemjoloġiċi fit-territorji tagħhom b’rabta mal-HPAI li wasslu għas-sospensjoni tad-dħul fl-Unjoni ta’ ċerti prodotti, kif stabbilit fl-Annessi V u XIV tarRegolament ta’ Implimentazzjoni (UE) 2021/404.
(13)
B’mod partikolari, l-Istati Uniti ssottomettew informazzjoni aġġornata dwar is-sitwazzjoni epidemjoloġika fitterritorju tagħhom b’rabta ma’ tliet tifqigħat tal-HPAI f’azjendi tal-pollam fl-istati ta’Nevada, New York u South Dakota, li ġew konfermati fis-17 ta’ Ottubru 2022 u t-22 ta’ Marzu 2023.
(14)
L-Istati Uniti ssottomettew ukoll informazzjoni dwar il-miżuri li ħadu biex jipprevjenu aktar tixrid tal-HPAI.
B’mod partikolari, wara dawn it-tifqigħat ta’ dik il-marda, l-Istati Uniti implimentaw politika tal-qerda biex jikkontrollaw u jillimitaw it-tixrid ta’ dik il-marda, u dak il-pajjiż terz lesta wkoll ir-rekwiżit tat-tindif u tad-diżinfezzjoni wara l-implimentazzjoni tal-politika tal-qerda fl-azjendi tal-pollam infettati fit-territorji tiegħu.